Liittoutuneet saapuvat Eindhoveniin kaupungin vapauttamisen jälkeen vuonna 1944**Eindhoven** ([ˈɛintˌɦoːvə(n)] 189 Eindhoven.ogg kuuntele ääntämys**(ohje)**) on kaupunki Alankomaiden Pohjois-Brabantin maakunnassa. Kaupungissa on 219 877 asukasta (vuonna 2010). Se on maan eteläosien suurin ja koko maan viidenneksi suurin kaupunki sekä tärkeä talouskeskus: kaupungin metropolialueen väkiluku on yli 725 000. 40 prosenttia Alankomaiden investoinneista tutkimukseen ja tuotekehitykseen tehdään Eindhovenin alueella.

Alun perin kaupunki sijaitsi Dommel- ja Genderjokien yhtymäkohdassa, mutta nykyään vain Dommel virtaa sen läpi.

Historia
--------

Brabantin Herttua Hendrik I myönsi Eindhovenille kaupunkioikeudet vuonna 1232. Kaupungissa oli tuolloin noin 170 rakennusta, ja kaupunginmuurin ulkopuolella seisoi pieni linna.*lähde?* Yksi kaupungin perustamiseen vaikuttanut tekijä oli sen sijainti Liègestä Hollantiin johtavalla kauppareitillä.

Eindhoven liitettiin Alankomaihin vuonna 1629. Kaupungin kasvu lähti vauhtiin vasta teollisen vallankumouksen myötä 1800-luvulla, ja nykyään kaupunki on väkiluvultaan Alankomaiden viidenneksi suurin: asukkaita on noin 220 000. Toisen maailmansodan pommitukset (Operaatio Market Garden) tuhosivat suuria osia kaupungista.

Suuryritykset kuten Philips ja DAF ovat tehneet Eindhovenista tärkeän teollisuuden ja teknologian keskuksen Alankomaissa. Eindhoven on myös tärkeä rautateiden solmukohta.

Urheilu
-------

Eindhovenissa toimii Philipsin työntekijöiden perustama jalkapalloseura PSV Eindhoven, joka pelaa Alankomaiden pääsarjassa. Toinen kaupungin jalkapalloseura on FC Eindhoven, joka pelaa Eerste divisiessä. 

Maahockeyssa Eindhovenilla on kolme merkittävää joukkuetta: Oranje Zwart, Eindhovenese Mixed Hockey Club ja HC Eindhoven. 

Eidhovenissa järjestetään useita urheilukilpailuja, ja vuodesta 1990 siellä ollaan pidetty vuosittainen maratonkilpailu. Vuonna 2008 siellä järjestettiin 29. uinnin pitkän radan Euroopan-mestaruuskilpailut.

Ystävyyskaupungit
-----------------

Eindhovenilla on seitsemän ystävyyskaupunkia:*lähde?*

* Valko-Venäjä Minsk, Valko-Venäjä
* Kiina Nanjing, Kiinan kansantasavalta
* Puola Białystok, Puola
* Nicaragua Chinandega, Nicaragua
* Etelä-Afrikka Emfuleni, Etelä-Afrikka
* Sudan Gedaref, Sudan
* Ranska Bayeux, Ranska

Kartta Eindhovenin kunnasta. Rajat esittävät osoitteiden ja rakennusten perusrekisterin mukaisia asuinpaikkoja (*Basisregistratie Adressen en Gebouwen (BAG) woonplatsen*).

Kuvia
-----

* EvoluonEvoluon
* Eindhovenin keskustaaEindhovenin keskustaa

Lähteet
-------

1. ↑  Netherlands: largest cities and towns and statistics of their population World Gazetteer.  Arkistoitu 8.2.2012. Viitattu 24.12.2011.
2. ↑  Facts & Figures Eindhoven Brainport.  Arkistoitu 27.8.2011. Viitattu 24.12.2011.

Aiheesta muualla
----------------

* Kuvia tai muita tiedostoja aiheesta **Eindhoven** Wikimedia Commonsissa

* Kaupungin hollanninkieliset kotisivut (hollanniksi)
* Kaupungin kansainväliset kotisivut (Arkistoitu – Internet Archive) (englanniksi)
* Van Abben modernin taiteen museo (hollanniksi) (englanniksi)

|  |  |  |  |  |
| --- | --- | --- | --- | --- |
| 

| * n
* k
* m
Pohjois-Brabantin provinssin kunnat |
| --- |
|  |
| 
* Aalburg
* Alphen-Chaam
* Asten
* Baarle-Nassau
* Bergeijk
* Bergen op Zoom
* Bernheze
* Best
* Bladel
* Boekel
* Boxmeer
* Boxtel
* Breda
* Cranendonck
* Cuijk
* Deurne
* Dongen
* Drimmelen
* Eersel
* Eindhoven
* Etten-Leur
* Geertruidenberg
* Geldrop-Mierlo
* Gemert-Bakel
* Gilze en Rijen
* Goirle
* Grave
* Haaren
* Halderberge
* Heeze-Leende
* Helmond
* ’s-Hertogenbosch (Den Bosch)
* Heusden
* Hilvarenbeek
* Laarbeek
* Landerd
* Loon op Zand
* Maasdonk
* Mill en Sint Hubert
* Moerdijk
* Nuenen, Gerwen en Nederwetten
* Oirschot
* Oisterwijk
* Oosterhout
* Oss
* Reusel-De Mierden
* Roosendaal
* Rucphen
* Schijndel
* Sint Anthonis
* Sint-Michielsgestel
* Sint-Oedenrode
* Someren
* Son en Breugel
* Steenbergen
* Tilburg
* Uden
* Valkenswaard
* Veghel
* Veldhoven
* Vught
* Waalre
* Waalwijk
* Werkendam
* Woensdrecht
* Woudrichem
* Zundert

 |  |

 |